DIRECȚIA GENERALĂ BIODIVERSITATE

Nr. 121594

APROB

SECRETAR DE STAT

Robert SZÉP

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată Universității Vasile Alecsandri, din Bacău, în scopul realizării unei cercetări științifice pentru unele specii de pești din bazinul hidrografic al râului Siret, inclusiv din ariile naturale protejate: ROSCI0377 Râul Putna, ROSCI0434 Siretul Mijlociu, Parcul Natural Putna-Vrancea, ROSCI0208 Putna-Vrancea, ROSPA0088 Munții Vrancei. Tema de cercetare este inclusă în planul de cercetare al Universității Vasile Alecsandri, pe anul 2023.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr. 5002/10.03.2023, de asemenea, avizul favorabil al Agenției Naționale pentru Arii Naturale Protejate, Serviciul Teritorial Bacău, nr. 23/01.07.2022, avizul favorabil al Agenției Naționale pentru Arii Naturale Protejate, Serviciul Teritorial Vrancea, nr. 18/12.07.2022, avizul favorabil al RNP Romsilva-Administrația Parcului Natural Putna-Vrancea, nr. 18/15.07.2022, s-a elaborat proiectul de Ordin pentru aprobarea derogării în scop științific pentru speciile: *Eudontomyzon mariae, Aspius aspius, Chalcalburnus chalcoides, Pelecus cultratus, Rhodeus sericeus amarus, Gobio uranoscopus, Gobio albipinnatus, Gobio kessleri, Barbus meridionalis, Carassius Carassius, Misgurnus fossilis, Cobitis taenia, Sabanejewia aurata, Lota lota, Gymnocephalus scharetzer, Gymnocephalus baloni, Stizostedion volgensis, Zingel streber, Zingel zingel, Proterorhinus marmoratus, Cottus gobio, Cottus poecilopus,* pe care îl supunem spre aprobare.

DIRECTOR GENERAL

Daniela DRĂCEA

Elaborat: Pasmangiu Ștefan

Consilier

Direcția Generală Biodiversitate